b'\n_START_ARTICLE_\nTeatteri Hevosenkenk\xc3\xa4\n_START_PARAGRAPH_\nTeatteri Hevosenkenk\xc3\xa4 on espoolainen ammattimaisesti toimiva lastenteatteri. Sen perusti ohjaaja Kirsi Aropaltio lavastajasisarensa Sara Sirenin kanssa vuonna 1975. Teatterin toimipaikkana on entinen kansakoulu Espoon Juhannusm\xc3\xa4ell\xc3\xa4 ja sen nousevassa katsomossa on 130 istumapaikkaa. Vuonna 2000 teatterin yhteyteen avattiin vaihtuvia n\xc3\xa4yttelyj\xc3\xa4 tarjoava Galleria Hevosenkenk\xc3\xa4. Rakennuksen alakerrassa pidet\xc3\xa4\xc3\xa4n ty\xc3\xb6pajoja ja kursseja._NEWLINE_Vuonna 2015 Hevosenkenk\xc3\xa4 ja sen perustaja Kirsi Siren saivat Suomen Teatterit ry:n ja Suomen Assitej ry:n Lasten- ja nuortenteatteripalkinnon.'